Diari Oficial de la Generalitat Valenciana


Sumari del DOGV 8849, del 03-07-2020 (2020/5151)

RESOLUCIÓ de 26 de juny de 2020, de la directora general de Personal Docent, per la qual es modifica la llista d'aspirants que han superat les proves selectives per a l'ingrés en el cos de professors d'Ensenyament Secundari, convocades per l'Ordre 7/2019, de 28 de febrer, de la Conselleria d'Educació, Investigació, Cultura i Esport.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8849

Data del DOGV
:   03-07-2020

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2020/5151


Data del document
:   26-06-2020

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * funcionari

RESOLUCIÓ de 26 de juny de 2020, de la directora general de Personal Docent, per la qual es modifica la llista d'aspirants que han superat les proves selectives per a l'ingrés en el cos de professors d'Ensenyament Secundari, convocades per l'Ordre 7/2019, de 28 de febrer, de la Conselleria d'Educació, Investigació, Cultura i Esport. [2020/5151]  
Per Resolució de 18 de juny de 2020, de la Direcció General de Personal Docent, es va estimar el recurs d'alçada interposat per Jordi Moncho Blasco contra la baremació definitiva de mèrits de Roberto Carlos Navarro Vidal, tots dos aspirants del tribunal V4 de l'especialitat d'Educació Física, en el marc del procediment dut a terme per l'Ordre 7/2019, de 28 de febrer, de la Conselleria d'Educació, Investigació, Cultura i Esport, per la qual es convoca procediment selectiu d'ingrés i procediment per a l'adquisició de noves especialitats en els cossos docents de professors d'Ensenyament Secundari, professors d'escoles oficials d'idiomes, professors de Música i Arts Escèniques, professors d'Arts Plàstiques i Disseny i professors tècnics de Formació Professional (DOGV 8498).  
Aquesta resolució estableix que correspon modificar la puntuació obtinguda per Roberto Carlos Navarro Vidal en la baremació dels seus mèrits, de manera que la puntuació del subapartat 1.2 del barem ha de ser 1,500 punts, i no 2,4750 punts que li va atorgar el tribunal, de manera que la puntuació total de la fase de concurs de l'aspirant esmentat ha de ser 4,2000 punts, i en virtut de tot això, resolc:  
  
  
Primer  
Modificar la nota final del procediment selectiu obtinguda en el seu moment per l'aspirant Roberto Carlos Navarro Vidal, que passa a ser de 6,0429 punts, d'acord amb el que es preveu en la base 9 de la convocatòria.  
  
Segon  
De conformitat amb el que es disposa en la base 1 de l'esmentada ordre de convocatòria, la Resolució de 29 de juliol de 2019, de la Direcció General de Personal Docent, estableix que al tribunal V4 d'Educació Física li corresponien huit places, i d'acord amb la base 9.3, en cap cas pot declarar-se que ha superat el concurs oposició un nombre d'aspirants major que el nombre de places convocades, i serà nul·la de ple dret qualsevol proposta que contravinga l'anteriorment establit.  
  
Conseqüentment, és procedent modificar la llista d'aspirants que han superat les proves selectives en aquest tribunal, feta pública el 30 de juliol de 2019, excloent d'aquesta Roberto Carlos Navarro Vidal i incloent Jordi Moncho Blasco, qui va obtindre una nota final de 6,1450 punts.  
  
Tercer  
Modificar la Resolució de 12 de setembre de 2019, de la Direcció General de Personal Docent (DOGV 8636, 17 de setembre), per la qual es nomena personal funcionari en pràctiques del respectiu cos docent les persones aspirants seleccionades en el procediment convocat per l'esmentada Ordre 7/2019, en el sentit d'excloure d'aquesta Roberto Carlos Navarro Vidal i d'incloure-hi Jordi Moncho Blasco, el nomenament del qual quedarà condicionat al compliment per l'aspirant dels requisits exigits en la base 2 de la convocatòria.  
  
  
Quart  
Atés que la realització del període de pràctiques forma part del procés selectiu, a l'efecte de comprovar l'aptitud per a la docència dels aspirants seleccionats, i d'acord amb el que es preveu en la Resolució de 3 d'octubre de 2019, de la Direcció General de Personal Docent (DOGV 8652, 10 d'octubre), per la qual es regula la fase del personal seleccionat i nomenat funcionari en pràctiques derivat dels procediments selectius a cossos docents convocats per sengles ordres 6/2019 i 7/2019, de 28 de febrer, de la Conselleria d'Educació, Investigació, Cultura i Esport, Jordi Moncho Blasco haurà de dur a terme aquesta fase el pròxim curs 2020-2021 en la destinació provisional que se li adjudique.  
  
  
Cinqué  
Als serveis prestats per Roberto Carlos Navarro Vidal des que va ser nomenat funcionari en pràctiques, és procedent aplicar-los el règim jurídic de funcionari interí, de conformitat amb el que es preveu en l'article 50 de la Llei 39/2015, d'1 d'octubre, del procediment administratiu comú de les administracions públiques (LPACAP).  
  
Contra la present resolució, que posa fi a la via administrativa, podrà interposar-se amb caràcter potestatiu un recurs de reposició davant la Direcció General de Personal Docent en el termini d'un mes comptat des de l'endemà de la seua publicació; o bé interposar directament un recurs contenciós administratiu davant el Tribunal Superior de Justícia de la Comunitat Valenciana, en el termini de dos mesos comptats a partir de l'endemà de la seua publicació, sense perjudici de qualsevol altre que s'estime procedent.  
  
València, 26 de juny de 2020.- La directora general de Personal Docent: M. Ángeles Herranz Ábalos.